**Priscilla Beaulieu Presley** (født **Priscilla Ann Wagner**; 24. mai 1945 i Brooklyn i New York) er en amerikansk skuespiller og forretningskvinne. Hun giftet seg med sanger og skuespiller Elvis Presley 1. mai 1967, og de fikk datteren Lisa Marie nøyaktig ni måneder senere. Deres vel tolv år lange forhold tok slutt 23. februar 1972, og de ble skilt 9. oktober 1973.

Opphav
------

Priscillas norske morfar, Albert Henry Iversen, emigrerte fra Egersund til USA på begynnelsen av 1900-tallet. Han giftet seg med Lorraine, som var av skotsk-irsk og engelsk avstamning. De fikk tre barn: Albert junior (mars 1922), James (mars 1924) og Anna Lillian Iversen (mars 1926). Sistnevnte ble senere kalt – eller navnet hennes ble endret til – Ann. Som barn ble hun kalt for «Rooney» (kort for Annie Rooney). I en alder av nitten år ble hun mor til Priscilla.

I et brev til rådhuset i Egersund ba Ann om informasjon om deres norske slektninger, og hun og ektemannen besøkte så familiemedlemmer i Norge på 1990-tallet. Priscilla har sin «egen plass» i Egersund – Priscilla Presleys plass. Da hun sommeren 2007 ble fortalt om planene for denne hyllesten av en norsk slektning, og spurt hva hun syntes, svarte hun: «Oh, it's marvellous!» («Åh, det er fantastisk!»). Området er nær huset i Kirkegaten hvor hennes bestefar ble født i 1899 og bodde. Presley-familien ble invitert av ordføreren i Egersund til åpningsseremonien, som fant sted 23. august 2008, men måtte avslå da Lisa Marie var gravid.

Priscillas biologiske far var James Wagner (kalt Jimmy eller Jim). Han var pilot i den amerikanske marinen. Foreldrene hans var Kathryn og Harold Wagner. 10. august 1944, 23 år gammel, giftet han seg med Priscillas mor. De hadde da vært sammen i mer enn tre år.

Oppvekst
--------

Priscillas biologiske far døde i en flystyrt noen måneder etter at hun var født. Hennes mor giftet seg noen år senere med Paul Beaulieu, en offiser i det amerikanske luftforsvaret.

Elvis
-----

Familien Beaulieu var stasjonert i Vest-Tyskland da Elvis var der i militæret. Priscilla var 14 år og Elvis 24 da de møttes 13. september 1959 på en fest i Elvis' hjem i Bad Nauheim. I mars 1963 fikk Priscilla lov av foreldrene til å flytte inn på Graceland i Memphis. I sin selvbiografi *Elvis and Me* minnes Priscilla hvordan Elvis kunne holde seg våken hele natten og sove det meste av dagen. Hvis han ønsket å gå ut, leide han gjerne hele etablissementet slik at han ikke skulle bli forstyrret av fans. Priscilla skriver i boka at selv om han kunne være timer alene med henne i hennes soverom, og de var mye intime, var bryllupsnatten første gang de hadde samleie. Det bestrides i en biografi om Priscilla, hvor det hevdes at hun og Elvis hadde samleie andre gang de møttes i 1959. Videre står det å lese at Priscilla hadde sex med en tidligere militærvenn av Elvis, Currie Grant, mot at han introduserte henne for Elvis. Priscilla reagerte på påstanden(e) ved å gå til søksmål mot vedkommende i oktober 1996. Rettssaken startet 17. september 1997 i Santa Monica. Currie ble 19. august 1998 dømt til å betale Priscilla 75 000 amerikanske dollar (mer enn 46 000 britiske pund) for ærekrenkelse(r).

I selvbiografien forteller Priscilla om hvordan hun som 14-åring nesten ble voldtatt av en av Elvis' venner. "Kurt" (egentlig Currie Grant) var blitt bedt av Elvis om å kjøre henne hjem. Mens hun døste av forlot han hovedveien. Han forsøkte å kysse henne og lempet henne så ned på setet. Hun kjempet imot og prøvde å tilkalle hjelp ved å fløyte med hornet og blinke med lysene. Hun skriver at han må ha fryktet å bli oppdaget og valgte å la henne være i fred. Til å begynne med tiet hun om hendelsen, og først da Elvis merket at hun var oppskaket under et besøk noen dager senere, fortalte hun hva som hadde skjedd. Elvis ble rasende, men av frykt for at Priscillas foreldre ikke ville la dem treffe hverandre igjen, informerte de ingen andre.

Karriere
--------

### Skuespiller

Priscilla hadde rollen som Jenna Wade i *Dallas* fra 1983 til 1988. Hun spilte mot Leslie Nielsen i ablegøyefilmtrilogien *Mannen med den nakne pistol* (1988, 1991, 1994) samt i *Ford Fairlane* (1990). Dessuten har hun hatt roller bl.a. i TV-seriene *Melrose Place* (1996), *Touched by an Angel* (1997) og *Spin City* (1999).

### *Dancing with the Stars*

Priscilla var deltaker i sesong 6 av den amerikanske utgaven av den britiske *Strictly Come Dancing*; partneren var Louis van Amstel.

Opptredener| Uke # | Dans/Sang | Dommernes poeng | Resultat |
| --- | --- | --- | --- |
| Inaba | Goodman | Tonioli |
| 1 | Foxtrot / «Feeling Good» | 8 | 8 | 8 | Sikker |
| 2 | Mambo / «Bossa Nova Hand Dance (Deixa Isso Pra La)» | 7 | 7 | 7 | Sikker |
| 3 | Tango (ballroom) / «El Choclo» | 8 | 9 | 9 | Sikker |
| 4 | Wienervals / «Do Right Woman, Do Right Man» | 7 | 7 | 8 | Bunn 2 |
| 5 | Rumba / «The First Time Ever I Saw Your Face» | 7 | 7 | 7 | Utstemt |

Personlig
---------

### Religion

Priscilla er medlem av Scientologikirken og uttaler seg offentlig om religionens anti-psykiatri-frontgruppe, CCHR.

### Forhold etter Elvis

Priscilla var sammen med den ti år yngre skuespilleren Marco Garibaldi i ca. 22 år (til mars 2006), og sammen har de sønnen Navarone Garibaldi Garcia (født 1. mars 1987).

Portretteringer
---------------

Priscilla har blitt portrettert av Season Hubley i filmen *Elvis* (1979), Susan Walters i *Elvis and Me* (1988), Alyson Court i *Elvis Meets Nixon* (1997), Antonia Bernath i CBS-miniserien *Elvis* (2005) og Erin Chambers i *Tears of a King* (2007).

Bibliografi
-----------

* Presley, Priscilla (1985) *Elvis and Me* ISBN 0-399-12984-7
* Presley, Priscilla / Presley, Lisa Marie (2005) *Elvis by the Presleys* ISBN 0-307-23741-9

Noter
-----

**Type nummerering**
1. ↑  Priscilla Presleys plass ble i 2008 etablert utenfor Kirkegaten 23 Arkivert 14. juli 2014 hos Wayback Machine. som det fra museumshold ble hevdet var korrekt adresse. Imidlertid, da slektninger av Priscilla året etter viste frem bilde(r) av det gamle slektshuset, var det Kirkegaten 5 som dukket opp, samme adresse som initiativtakeren i utgangspunktet mente var den rette.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Munzinger Personen, Munzinger IBA 00000021148, besøkt 9. oktober 2017[Hentet fra Wikidata]
3. ↑   Roglo, Roglo person ID p=priscilla;n=beaulieu, oppført som Priscilla Beaulieu[Hentet fra Wikidata]
4. ↑   GeneaStar, GeneaStar person-ID wagnerp[Hentet fra Wikidata]
5. 1 2   Genealogics[Hentet fra Wikidata]
6. ↑   LIBRIS, libris.kb.se, utgitt 22. august 2005, besøkt 24. august 2018[Hentet fra Wikidata]
7. 1 2 3 4 5 6 7 8 9 10 11  Finstad (1997)
8. ↑  "I slekt med Elvis" (12. august 2002) vg.no.
9. 1 2 3  "Elvis i byen" (23. august 2008) archive.org (egersund.org).
10. ↑  "Egen plass i bestefars fødeby" (14. mars 2008) nrk.no.
11. ↑  Guralnick/Jorgensen (1999), s. 140
12. 1 2  Clutton (2004)
13. ↑  Victor (2008), s. 415
14. ↑  The first legal round. *variety.com*. 11. september 1997
15. ↑  "Elvis' Widow Wins Defamation Suit". *cnn.com*. 26. august 1998
16. ↑  "Priscilla wins damages from Elvis' old pal". *bbc.co.uk*. 26. august 1998
17. ↑  Presley (1985), s. 42
18. ↑  "Priscilla Presley Tries to Fend Off Personal Queries". latimes.com. 29. mars 1998
19. 1 2  Presley (1985), s. 43
20. ↑  Presley (1985), s. 44
21. ↑  «Church of Scientology Celebrity Centre». april 2003. Arkivert fra originalen 1. april 2009.
22. ↑  «Welcome to the Elvis Information Network». Elvisinfonet.com. Besøkt 2. august 2009.

Kilder
------

* Clayton, Rose / Dick Heard (2003) *Elvis: By Those Who Knew Him Best* Virgin Publishing Limited ISBN 0-7535-0835-4
* Clutton, Helen (2004) *Everything Elvis* ISBN 0-7535-0960-1
* Edwards, Michael (1988) *Priscilla, Elvis and Me* ISBN 0312022689
* Finstad, Suzanne (1997) *Child Bride: The Untold Story of Priscilla Beaulieu Presley* (Utdrag på amazon.com)
* Goldman, Albert (1981) *Elvis* ISBN 0-140-05965-2
* Guralnick, Peter (1999) *Careless Love. The Unmaking of Elvis Presley* Back Bay Books ISBN 0-316-33297-6
* Guralnick, Peter / Jorgensen, Ernst (1999) *Elvis: Day by Day* ISBN 0-345-42089-6
* Presley, Priscilla (1985) *Elvis and Me* ISBN 0-399-12984-7
* Victor, Adam (2008) *The Elvis Encyclopaedia* Peter Mayer Publishers Inc. ISBN 9780715638163

Eksterne lenker
---------------

* (en) Offisielt nettsted Rediger på Wikidata

* (en) Priscilla Presley – kategori av bilder, video eller lyd på Commons Rediger på Wikidata

* (en) Priscilla Presley – galleri av bilder, video eller lyd på Commons Rediger på Wikidata
* (en) Priscilla Presley på Internet Movie Database Rediger på Wikidata

* (sv) Priscilla Presley i Svensk Filmdatabas Rediger på Wikidata

* (da) Priscilla Presley på Filmdatabasen Rediger på Wikidata

* (fr) Priscilla Presley på Allociné Rediger på Wikidata

* (en) Priscilla Presley på AllMovie Rediger på Wikidata

* (en) Priscilla Presley hos Turner Classic Movies Rediger på Wikidata

* (en) Priscilla Presley hos Rotten Tomatoes Rediger på Wikidata

* (en) Priscilla Presley hos The Movie Database Rediger på Wikidata

* (en) Priscilla Presley hos Behind The Voice Actors Rediger på Wikidata
* (en) Priscilla Presley på Discogs Rediger på Wikidata

* (en) Priscilla Presley på MusicBrainz Rediger på Wikidata
* Priscilla Presley hos Allmovie
* Priscilla Beaulieu Presley Fansite Arkivert 15. september 2008 hos Wayback Machine.
* Elvis Presley Directory

  


|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** CiNii **·** Munzinger (iba) **·** MusicBrainz **·** Discogs
 |